— У 1935 годзе мае землякі перасунулі капліцу на могілкі, — успамінае Уладзімір Дзям`янавіч. — Гэта ўсё наша гісторыя, нашы вытокі. Я сваім дзецям, унукам і,спадзяюся, што яшчэ і праўнукам раскажу, як падчас плытагонства давялося сустрэцца з легендарным партызанскім камандзірам Васілём Захаравічам Каржом. Ён пацікавіўся, адкуль плытагоны. Пагутарылі, і на наша пытанне, хто ён, адказаў, што старшыня калгаса Корж. У нашым Леніне помнік усталяваны ў гонар яго партызанскага атрада. І калгасам ён кіраваў разумна.